**Հ Ա Յ Տ Ա Ր Ա Ր ՈՒ Թ Յ ՈՒ Ն**

**ՀՀ ԶՈՒ ԳՇ մարտական պատրաստության վարչությունում փորձագետների**

**ներգրավելու մասին**

**Աշխատանքների համառոտ նկարագրությունը՝**

ՀՀ պաշտպանության նախարարի և ՀՀ զինված ուժերի (այսուհետ՝ ԶՈՒ) գլխավոր շտաբի ղեկավարության կողմից ԶՈՒ ԳՇ մարտական պատրաստության վարչությանը (այսուհետ՝ Վարչություն) խնդիր է դրվել մեկ տարվա ընթացքում ԶՈՒ մարտական պատրաստության վիճակը բարելավելու նպատակով մշակել, վերանայել և լրամշակել ԶՈՒ մարտական պատրաստության ծրագրերը և ուսումնամեթո­դական ձեռնարկները՝ դրանք համապատասխանեցնելով ժամանակակից մարտի վարման պահանջ­ներին, և ներդնել ԶՈՒ ստորա­­բաժանումներում, ինչպես նաև ցուցա­բերել մեթոդական և գործնական օգնություն ԶՈՒ ստորա­­բաժանումներին՝ զինծա­ռա­յողների ուսուցման գործընթացում նոր ներդրված մարտական պատրաս­տության ծրա­գրերի և ուսումնամեթոդական ձեռնարկների կիրառումն ապահովելու համար:

**Փորձագետ ներգրավելու ժամկետը՝** 1 (մեկ) տարի:

Փորձագետին յուրաքանչյուր ամիս հաշվարկվում է հիմնական աշխատավարձ 575000 (հինգ հարյուր յոթա­նասունհինգ հազար) ՀՀ դրամ գումարի չափից:

Փորձագետի համար հավելավճարներ, լրավճարներ չեն սահմանվում:

**Փորձագետի աշխատանքային ռեժիմը, տևողությունը և արձակուրդը՝**

Փորձագետի համար սահմանվում է աշխատաժամանակի նորմալ տևողություն: Աշխատանքային օրվա սկիզբը սահմանվում է ժամը 9.00, ավարտը՝ ժամը 18.00:

Փորձագետին ՀՀ օրենսդրությամբ սահմանված կարգով տրամադրվում է ամենամյա նվազագույն արձակուրդ՝ 20 աշխատանքային օր տևողությամբ:

**Փորձագետի պարտականությունները՝**

1. ԶՈՒ գործող մարտական պատրաստության ծրագրերի և ուսումնամեթոդական ձեռնարկների (ուղեցույց փաստաթղթերի) ուսումնասիրում, դրանք ժամա­նա­կակից մարտին համահունչ դարձնելու նպատակով առաջար­կների նախապատրաստում և ներկայացում Վարչության պետին,
2. նախապատրաստված առաջարկու­թյունների քննարկման արդյունքում Վարչու­թյան պետի հանձնարարությամբ մարտական պատրաս­տության ծրագրերի և ուսում­նա­մեթոդա­կան ձեռնարկների մշակում, վերանայում և լրամշակում,
3. մշակված և հաստատված մարտական պատրաստության ծրագրերի և ուսումնա­մեթոդական ձեռնարկների կիրառումը ԶՈՒ ստորաբաժանում­ներում կազմակերպելու նպատակով ստորա­բաժանումների հրամանատարական կազմի, ստորաբաժանումներում նշանակված հրահանգիչների կամ հրամանատարների կողմից նախորոշված անձնակազմի հետ պարապմունքների անցկացում,
4. պարբերաբար ուսուցման գործընթացի ընթացքում ի հայտ եկած թերությունների վերլուծություն և դրանց վերացման նպատակով Վարչության պետին առաջար­կների ներկայացում,
5. բարեխղճորեն կատարել պայմանագրով ստանձնած աշխատանքները, պահպանել Նախարարության ներքին կարգապահական կանոնները։

**Փորձագետին ներկայացվող պահանջները՝**

* բարձրագույն կրթություն,
* հանրային ծառայության առնվազն երեք տարվա ստաժ կամ երեք տարվա մասնագիտական աշխատանքային ստաժ,
* ուսուցանելու կամ առարկայական մեթոդական ձեռնարկների կամ դասագրքերի մշակման առնվազն երեք տարվա փորձառություն,
* ժամանակակից մարտական գործողությունների վերլուծության և մարտա­վա­րու­թյունների մշակման կարողություն,
* համակարգչով և ժամանակակից այլ տեխնիկական միջոցներով աշխատելու ունա­­կություն:

**Դիմող ՀՀ քաղաքացիները պետք է ներկայացնեն հետևյալ փաստաթղթերը`**

* դիմում ՀՀ ԶՈՒ գլխավոր շտաբի պետի անունով (լրացվում է փաստաթղթերը հանձնելիս),
* կրթությունը հավաստող պետական նմուշի փաստաթուղթ (փաստաթղթեր),
* արական սեռի անձինք` նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական, կամ համապատասխան տեղեկանք.
* մեկ լուսանկար` 3 x 4 սմ չափսի,
* անձնագիր կամ նույնականացման քարտ,
* սոցիալական քարտ կամ հանրային ծառայության համարանիշ ունենալու մասին տեղեկանք,
* ինքնակենսագրական (CV),
* հայտարարություն ՀՀ կառավարության 2018 թվականի օգոստոսի 2-ի N 878-Ն որոշմամբ հաստատված կարգի 13-րդ կետով նախատեսված սահմանափակումների բացա­կայության մասին:

**Ընտրությունը կատարվում է փաստաթղթերի ուսումնասիրման և հարցազրույցի եղանակով:**

Քաղաքացիները փաստաթղթերը ներկայացնում են առձեռն (ընդունվում են միայն աշխատանքային օրերին` ժամը 10.30-ից մինչև 12.30-ը և 14.30-ից մինչև 16.30-ը:

**Դիմումների ընդունման վերջնաժամկետը հայտարարության հրապարակմանը հաջորդող երրորդ աշխատանքային օրն է՝ 22.11.2024թ.**

**Աշխատանքի վայրը՝ ՀՀ, ք. Երևան, Բագրևանդի 5:**

**ՀՀ քաղաքացիները տվյալ պաշտոնը զբաղեցնելու համար կարող են դիմել ՀՀ ԶՈՒ ԳՇ մարտական պատրաստության վարչություն՝ք. Երևան, Բագրևանդի 5, հեռ.՝ 094-40-07-78,** **095-50-02-11 (ներքին՝ 27-07, 12-49, 11-94):**

**19.11.2024թ.**